Miłočanski młynk bě 1840 Mikławš Šołta. Wobsedźeše nimo młyna 1 ha pódy. Šołćic korčma čo. 5 a młyn čo. 4 słušeštaj něhdy hromadźe. Piwowe sudy składowachu we małym twarjenju při puću, wědźa so wjesnjenjo dopomnić. Jakub Šołta da 1900 nowy wuheń do domu zatwarić.
1908 mjenuje so Jurij Pjetaš jako mějićel młyna. Da 1909 bróžeń natwarić. W lěće 1926 zwjaza domske z bróžnju, zo mohł tam nastajić wolijowy motor za mlěće zorna.
Jeho wobě dźěsći wostachu ze swójbomaj doma. Syn Mikławš bydleše w pódlanskim twarjenju a Hańža w młynje. Jej bě wjesna młodźina w kwasnej nocy schody połne z měchami nastajała.
1977 přetwari Michał Matka pódlanske twarjenje na domske za syna Gerata.
Matkec mać chodźeše w serbskej drasće a wosta w starym tykowanym domčku hač do smjerće w lěće 1997. Z toho časa steji wón prózdny a pomału rozpaduje.
szl_Latn szl_Latn szl_Latn slv_Latn szl_Latn